Rudolf Walter Richard Heß (Alexandria, Egipte, 26 d'abril de 1894 - Berlín, 17 d'agost de 1987), més conegut com a Rudolf Hess, va ser un militar i polític alemany. Figura prominent en l'Alemanya Nazi, va ser la setzena persona a afiliar-se al Partit Nacionalsocialista i va actuar com a representant d'Adolf Hitler al partit. Durant la invasió de la Unió Soviètica va volar a Escòcia amb la intenció de negociar la pau, però va ser arrestat. En acabar la guerra va ser jutjat als Judicis de Nuremberg i condemnat a cadena perpètua, que va complir a la presó de Spandau, a Berlín, fins que es va suïcidar el 1987.